Diari Oficial de la Generalitat Valenciana


Sumari del DOGV 9695, del 02-10-2023 (2023/9846)

RESOLUCIÓ de 26 de setembre de 2023, de la presidenta de l'Agència Valenciana de Seguretat i Resposta a les Emergències, per la qual es deleguen determinades atribucions en la Direcció de l'Agència.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9695

Data del DOGV
:   02-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9846


Data del document
:   26-09-2023

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

RESOLUCIÓ de 26 de setembre de 2023, de la presidenta de l'Agència Valenciana de Seguretat i Resposta a les Emergències, per la qual es deleguen determinades atribucions en la Direcció de l'Agència. [2023/9846]  
La Llei 4/2017, de 3 de febrer, de la Generalitat, crea l'Agència Valenciana de Seguretat i Resposta a les Emergències (d'ara en avant, AVSRE) com a organisme autònom dels previstos en l'article 154 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'AVSRE té personalitat jurídica pública pròpia i plena capacitat d'actuar per a organitzar i exercir les funcions que se li atribuïsquen i per al compliment dels fins que té encomanats segons la seua llei de creació.  
Amb la finalitat de dotar de major agilitat la gestió dels assumptes la competència dels quals té assignada la Presidència, es considera oportú, d'acord amb el principi d'eficàcia que regeix l'actuació de les administracions públiques, delegar determinades atribucions.  
En virtut d'això, i de conformitat amb el que disposa l'article 12 de la Llei 4/2017, de creació de l'AVSRE, i en els articles 9 i 10 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Deixar sense efecte la delegació efectuada mitjançant la Resolució de 15 de maig de 2020, de la presidenta de l'Agència Valenciana de Seguretat i Resposta a les Emergències, per la qual es deleguen determinades atribucions en diferents òrgans de l'Administració (DOGV 8815, 19.05.2020).  
  
Segon  
Delegar en la persona titular de la Direcció de l'AVSRE les atribucions següents:  
a) L'aprovació de les encomandes de gestió i encàrrecs a mitjans propis que siguen necessaris per al compliment dels seus fins, l'import total dels quals siga inferior a cinc-cents mil euros, IVA exclòs.  
b) Les facultats ordinàries en matèria de contractació administrativa el valor estimat de la qual siga inferior a cinc-cents mil euros, així com tots els actes i resolucions que haja d'adoptar derivats d'aquests procediments i qualsevol incidència sorgida durant la seua execució. Així mateix, l'aprovació del projecte d'obres amb independència del seu import.  
c) Les facultats ordinàries en matèria de contractació privada l'import total de la qual siga inferior a cinc-cents mil euros, IVA exclòs, així com tots els actes i resolucions que haja d'adoptar derivats d'aquests procediments.  
d) Proposar a l'òrgan competent de la Generalitat l'adquisició o la disposició de béns immobles que puguen ser afectes o adscrits a l'AVSRE.  
e) Proposar l'aprovació, si és el cas, de les taxes i preus públics de les activitats que ha de realitzar l'AVSRE.  
  
Tercer  
Delegar en la persona titular de la Secretaria Tècnica de l'AVSRE la devolució de les garanties constituïdes en els expedients de contractació, amb independència de la forma en què s'hagen prestat.  
  
Quart  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic.  
Les atribucions delegades en la present resolució podran ser reclamades, en els termes i amb els requisits que estableix l'article 10 d'aquesta última norma.  
  
Cinqué  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Sisé  
La present resolució produirà efectes des de l'endemà de ser publicada en el Diari Oficial de la Generalitat Valenciana.  
  
València, 26 de setembre de 2023. La presidenta de l'Agència Valenciana de Seguretat i Resposta a les Emergències: Elisa María Núñez Sánchez.